منظور حسین عاطف

پاکستانی ہاکی ٹیم کے سابق کپتان اور بین الاقوامی ہاکی کی مقتدر شخصیت اصل نام منظور حسین عاطف 1928ء میں پیدا ہوئے۔

کیرئیر 

بریگیڈیئر عاطف کو کھلاڑی اور ایڈمنسٹریٹر کی حیثیت بین الاقوامی ہاکی میں ہمیشہ اہم مقام حاصل رہا۔ انہوں نے چار اولمپکس میں پاکستان کی نمائندگی کی۔ وہ 1960ء کے روم اولمپکس میں طلائی تمغہ جیتنے والی ٹیم میں شامل تھے۔ سن 1962ء کے ایشیائی کھیلوں کے فائنل میں ان کے پنالٹی کارنر پر کیے گئے گول نے پاکستان کو طلائی تمغے سے ہمکنار کیا تھا۔ وہ اپنے دور کے بہترین لیفٹ فل بیک تھے۔

ریٹائرمنٹ کے بعد 
بریگیڈیئر عاطف 1968ء اور 1984ء اولمپکس کے علاوہ 1982ء ورلڈ کپ جیتنے والی پاکستانی ٹیم کے منیجر بھی تھے۔ بریگیڈئر عاطف نے پاکستان ہاکی فیڈریشن کے سیکرٹری کی حیثیت سے سب سے طویل عرصہ یعنی 11 سال خدمات انجام دیں۔ وہ ایشین ہاکی فیڈریشن کے 16 سال سیکریٹری اور نو سال نائب صدر رہے۔ ایئر مارشل نور خان کے دور میں بریگیڈئر عاطف پاکستانی ہاکی کی طاقتور ترین شخصیت کے طور پر سامنے آئے۔ ان کے دور میں پاکستانی ہاکی عروج پر رہی۔

اعزازات 
انہیں انٹرنیشنل ہاکی فیڈریشن کے رولز بورڈ کے پہلے غیر یورپی چیئرمین ہونے کا منفرد اعزاز بھی حاصل ہے۔ بریگیڈئر عاطف کو آئی او سی نے اولمپک آرڈر آف میرٹ کے اعزاز سے بھی نوازا تھا۔

الزامات 

تاہم ان پر کھلاڑیوں کو ان کی خواہشات کے برخلاف ریٹائر کرنے کا الزام بھی عائد کیا جاتا رہا جس کے بارے میں ان کا ہمیشہ یہی کہنا تھا کہ متبادل کھلاڑی ملنے کے بعد ہی منصوبہ بندی کے مطابق کھلاڑیوں کو ریٹائر کیا گیا۔ 2008 میں ان کا انتقال ہوا۔ 

1928ء کی پیدائشیں
1952ء گرمائی اولمپکس میں شریک ہاکی کھلاڑی
1956ء گرمائی اولمپکس میں تمغا یافتگان
1956ء گرمائی اولمپکس میں شریک ہاکی کھلاڑی
1958ء ایشیائی کھیلوں میں شریک ہاکی کھلاڑی
1960ء گرمائی اولمپکس میں تمغا یافتگان
1960ء گرمائی اولمپکس میں شریک ہاکی کھلاڑی
1962ء ایشیائی کھیلوں میں تمغا یافتگان
1962ء ایشیائی کھیلوں میں شریک ہاکی کھلاڑی
1964ء گرمائی اولمپکس میں تمغا یافتگان
1964ء گرمائی اولمپکس میں شریک ہاکی کھلاڑی
2008ء کی وفیات
اولمپک میں پاکستان کی نمائندگی کرنے والے ہاکی کے کھلاڑی
ایشیائی کھیل 1958ء میں تمغا یافتگان
ایشیائی کھیلوں میں طلائی تمغا یافتگان پاکستانی
پاکستان کے اولمپک چاندی تمغا یافتگان
پاکستان کے اولمپک طلائی تمغا یافتگان
پاکستانی فیلڈ ہاکی کے کھلاڑی
پاکستانی ہاکی کھلاڑی
پاکستانی ہاکی کے مرد کھلاڑی
تمغائے حسن کارکردگی وصول کنندگان
ضلع گجرات کی شخصیات
میدانی ہاکی کے مرد کھلاڑی
ہاکی میں اولمپک تمغا یافتگان
ہاکی میں ایشیائی کھیل تمغا یافتگان